钦定古今图书集成/明伦汇编/家范典/第111卷 > 《尔雅》 > 《赠比部萧郎中十兄》前人
## 钦定古今图书集成/明伦汇编/家范典/第111卷 > 《尔雅》 > 《赠比部萧郎中十兄》前人

《自注》云：“甫从姑之子。”

有美生人杰，由来积德门。汉朝丞相系，梁日帝王孙。
蕴藉为郎久，魁梧秉哲尊。词华倾后辈，风雅蔼孤骞。
宅相荣姻戚，儿童惠讨论。见知真自幼，谋拙愧诸昆。
浩荡云天阔，沈埋日月奔。致君时已晚，怀古意空存。
中散山阳锻，愚公野谷村。宁纡长者辙，归老任乾坤。